Príloha č. 8 súťažných podkladov

**Odôvodnenie nerozdelenia predmetu zákazky na časti**

Verejný obstarávateľ nerozdelil predmet zákazky na časti a požaduje dodávku predmetu zákazky „**Rozšírenie funkcionality a oprava poškodených blokov Rádiokomunikačných rušiacich zariadení JAMMERS SILENTEC CTN 202 na podvozku PONTGRATZ 206/12“** ako celku vzhľadom na nižšie uvedenú skutočnosť:

Verejný obstarávateľ  nerozdelil predmet zákazky na časti z dôvodu, že sa jedná o jedno komplexné zariadenie, plniace svoj účel ako technicky previazaný celok. Ako vyplýva z opisu predmetu zákazky, rušiace zariadenie je pevne namontované v špeciálne upravenom prívesnom vozíku, vrátane zdrojov elektrickej energie a anténnych systémov. Z dôvodu vzájomnej technickej previazanosti jednotlivých komponentov nie je možné dosiahnuť splnenie požiadaviek verejného obstarávateľa inak, ako v celku. Plnenie predmetu zákazky je charakteristické pre zadávanie jednej zákazky ako celku. Na relevantnom trhu sú dodávatelia predmetu zákazky, schopní a oprávnení dodať predmet zákazky komplexne bez obmedzenia hospodárskej súťaže, čo bolo preukázané v rámci stanovenia predpokladanej hodnoty zákazky. Nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „**Rozšírenie funkcionality a oprava poškodených blokov Rádiokomunikačných rušiacich zariadení JAMMERS SILENTEC CTN 202 na podvozku PONTGRATZ 206/12**“ nedeliť ale zachovať ho v celistvom stave.